b'\n_START_ARTICLE_\nYIVO\n_START_PARAGRAPH_\nYIVO (jiddisch: \xd7\x99\xd7\x99\xd6\xb4\xd7\x95\xd7\x95\xd7\x90\xd6\xb8), forkortelse for \xd7\x99\xd7\x99\xd6\xb4\xd7\x93\xd7\x99\xd7\xa9\xd7\xa2\xd7\xa8 \xd7\xb0\xd7\x99\xd7\xa1\xd7\xa0\xd7\xa9\xd7\x90\xd6\xb7\xd7\xa4\xd6\xbf\xd7\x98\xd7\x9c\xd7\xa2\xd7\x9b\xd7\xa2\xd7\xa8 \xd7\x90\xd7\x99\xd7\xa0\xd7\xa1\xd7\x98\xd7\x99\xd7\x98\xd7\x95\xd7\x98 (Yidisher Visnshaftlekher Institut, Jiddische Videnskabelige Institut), er den mest betydende organisation indenfor forskning i jiddisch sprog og kultur. YIVO blev grundlagt ved et m\xc3\xb8de 1925 i Berlin mellem j\xc3\xb8diske intellektuelle, blandt dem Max Weinreich og Zalman Reisen. YIVO havde sit f\xc3\xb8rste kontor i Vilna i Litauen \xe2\x80\x93 den f\xc3\xb8rste tid i Weinreichs lejlighed._NEWLINE_Lige fra begyndelsen begyndte de at indsamle tekster, talem\xc3\xa5der, b\xc3\xb8ger og forskellig viden om jiddisch og den j\xc3\xb8diske kultur. Tidlig blev der ogs\xc3\xa5 i YIVO oprettet kontorer med forskellige opgaver. Inden for f\xc3\xa5 \xc3\xa5r havde YIVO ogs\xc3\xa5 skabt afdelinger andre steder i verden: Berlin, Warszawa, New York og Buenos Aires. Da den tyske h\xc3\xa6r erobrede Vilna i 1941, blev YIVO tvunget til at flytte hovedkvarteret til New York. En af de vigtigste opgaver for YIVO har v\xc3\xa6ret en standardisering af transskription mellem jiddisch og engelsk og etablering af en f\xc3\xa6lles stavem\xc3\xa5de gennem ordb\xc3\xb8ger.'